open-index/open-wikipedia-markdown huggingface dataset:
மேசன் வாக்

**மேசன் வாக்** (*Mason Vaugh*)(சூன் 27, 1894 - அக்டோபர் 7, 1978) என்ப்வர் ஓர் அமெரிக்க விவசாயி ஆவார். இவர் 1921ஆம் ஆண்டு அலகாபாத் வேளாண் நிறுவனத்தில் வட அமெரிக்காவிற்கு வெளியே முதல் விவசாயப் பொறியியல் துறையை உருவாக்கினார்.

## ஆரம்பகால வாழ்க்கை
மேசன் வாக் சூன் 27, 1894 அன்று மிசோரியின் போன் டெர்ரேயில் பிறந்தார். இவர் இலக்கணப் பள்ளி மற்றும் உயர்நிலைப் பள்ளியில் தனது வகுப்பில் முதலிடத்தில் பட்டம் பெற்றார். முதலாம் உலகப் போரின் போது இவர் அமெரிக்க தரைப்படையில் பணியாற்றினார். 1919ஆம் ஆண்டில் மிசோரி பல்கலைக்கழகத்தில் விவசாயத்தில் இளநிலைப் பட்டம் பெற்றார். மேலும் 1928ஆம் ஆண்டில் விவசாய பொறியியலில் முதுநிலைக்குச் சமமான பட்டத்தைப் பெற்றார்.

## இந்தியாவில் பணி
1921ஆம் ஆண்டு வாக் இந்தியாவில் ஒரு சாதாரண சேவையாளராக அலகாபாத் வேளாண் நிறுவனத்தில் விவசாயப் பொறியியலைக் கற்பித்தார்.

வாக், பாரம்பரிய இந்தியப் பொருட்களை நவீன விவசாயக் கருவிகளாக மாற்றினார். இவரது கண்டுபிடிப்புகளில் ஷபாஷ், ஒரு கலப்பை, ஒரு அச்சுப் பலகை, ஒரு சில போல்ட்கள் மற்றும் ஒரு மரக் கற்றை ஆகியவற்றைக் கொண்ட மேம்படுத்தப்பட்ட கலப்பை. ஷபாஷ் போன்ற மேம்படுத்தப்பட்ட கருவிகள் விவசாயிகள் முன்பு முடிந்ததை விட பெரிய பகுதிகளை உழுவதை சாத்தியமாக்கியது.

வான் மண்வெட்டிகள், விவசாயிகள் மற்றும் கோதுமை கதிரடிக்கும் இயந்திரங்கள் போன்ற பல கருவிகளை அறிமுகப்படுத்தினார். ADS மற்றும் நிறுவனத்தால் உருவாக்கப்பட்ட மேம்படுத்தப்பட்ட கருவிகளைத் தயாரித்து விற்பனை செய்வதற்காக நைனியில் நிறுவப்பட்ட வேளாண் மேம்பாட்டுச் சங்கத்தின் (ADS) தலைவராக இருந்தார். அவர் 1957 இல் ஓய்வு பெற்று அமெரிக்காவிற்குத் திரும்பினார்.

அவர் இந்தியாவில் விவசாயப் பொறியியலின் தந்தை என்று அழைக்கப்படுகிறார். அவரது நினைவாக இந்திய வேளாண் பொறியாளர்கள் சங்கம் (ISAE) மேசன் வான் வேளாண் பொறியியல் முன்னோடி விருதை நிறுவியது. ஐஐடி கரக்பூர் (1954–56) மற்றும் பந்த்நகர் பல்கலைக்கழகம் (1962–64) ஆகியவற்றில் வேளாண் பொறியியல் திட்டங்களை நிறுவுவதில் அவர் ஆற்றிய பங்களிப்பிற்காக இந்த விருதைப் பெற்ற முதல் நபர் பேராசிரியர் ரால்ஃப் சி. ஹே ஆவார்.

## மேற்கோள்கள்

பகுப்பு:1894 பிறப்புகள்
பகுப்பு:1978 இறப்புகள்
பகுப்பு:அமெரிக்கர்கள்
எம். வி. சுப்பையா

**எம். வி. சுப்பையா செட்டியார்** (*M. V. Subbiah Chettiar*, பிறப்பு: பிப்ரவரி 2, 1939)  என்பவர் ஒரு இந்திய தொழிலதிபர், முருகப்பா குடும்பத்தின் மூத்தவரும், முருகப்பா குழுமத்தின் முன்னாள் நிர்வாகத் தலைவரும் ஆவர். ஈஐடி பாரி நிறுவனத்தின் திருப்புமுனைக்கான இவர் அறியப்படுகிறார்.  2012 ஆம் ஆண்டில், இவருக்கு இந்தியாவில் குடிமக்களுக்கு வழங்கப்படும் மூன்றாவது உயரிய  விருதான பத்ம பூசண் விருது வழங்கப்பட்டது. 

## துவக்க கால வாழ்க்கை
இவர் தமிழ்நாட்டின் பள்ளத்தூரில் பிறந்தார். பின்னர் இவர் பர்மிங்காம் பல்கலைக்கழகத்தில் இரண்டு ஆண்டுகள் பொறியியல் பயின்றார் (ஆனால் பட்டம் பெறவில்லை) மேலும் ஆஸ்டன் பல்கலைக்கழகத்தில் தொழில்துறை நிர்வாகத்தில் பட்டயம் பெற்றார். ஹார்வர்ட் வணிகப் பள்ளியிலும் படித்தார். 2011 இல் பர்மிங்காம் பல்கலைக்கழகத்தால் இவருக்கு கௌரவ டியுனிவ் பட்டம் வழங்கப்பட்டது. 2008 முதல் 2013 வரை தேசிய திறன் மேம்பாட்டுக் கழகத்தின் தலைவராக இருந்தார். 

## மேற்கோள்கள்

பகுப்பு:1939 பிறப்புகள்
பகுப்பு:தமிழகத் தொழிலதிபர்கள்
பகுப்பு:முருகப்பா குடும்பம்
பகுப்பு:பத்ம பூசண் விருது பெற்ற தமிழர்கள்
மகேசுவர் அசாரி

**மகேசுவர் அசாரி** (*Maheshwar Hazari*) என்பவர் இந்தியாவைச் சேர்ந்த ஓர் அரசியல்வாதியாவார். 1962 ஆம் ஆண்டு அக்டோபர் மாதம் 9 ஆம் தேதியன்று இவர் பிறந்தார். 
பீகார் சட்டமன்றத்தின் துணை சபாநாயகராக பணியாற்றினார். முன்னர் பீகார் மாநிலத்தில் தொழில்துறை, திட்டமிடல் மற்றும் மேம்பாட்டுத் துறை அமைச்சராகவும் பணியாற்றியுள்ளார். நகர்ப்புற மேம்பாடு மற்றும் வீட்டுவசதித் துறையின் பொறுப்பாளராக இருந்தார். பாட்னா மெட்ரோ மற்றும் புதிய பாட்னா வரைபடத் திட்டம் போன்ற பல பணிகளைச் செய்துள்ளார். பின்னர், பொதுப்பணித்துறை (கட்டிடக் கட்டுமானத் துறை) பொறுப்பைப் பெற்றார்.

கல்யாண்பூர் (சமசுத்திபூர்) தொகுதியில் ராம் விலாசு பாசுவானின் மருமகன் ஒருவரை விட 52,000 வாக்குகள் வித்தியாசத்தில் மகேசுவர் அசாரி வெற்றி பெற்றார்.  இந்திய நாடாளுமன்றத்தின் முன்னாள் உறுப்பினரான இவர் சமசுத்திபூர் (மக்களவைத் தொகுதி) தொகுதியைப் பிரதிநிதித்துவப்படுத்தினார். 15ஆவது மற்றும் 16ஆவது மக்களவை தேர்தலில் போட்டியிட்டுள்ளார்.  பீகார் சட்டமன்றத்தில் மூன்று முறை சட்டமன்ற உறுப்பினராக இருந்தார். அசாரி ராம் விலாசு பாவானின் உறவினர் ஆவார்.  ராம் விலாசின் சகோதரர் ராம் சந்திர பாசுவானை தோற்கடித்தார். இவரின் தந்தை ராம்சேவக் அசாரி, சோசலிச அரசியல்வாதி மற்றும் பீகார் சட்டமன்றத்தில் எட்டு முறை சட்டமன்ற உறுப்பினராக  இருந்தார். மேலும் இவர் மக்களவையில் நாடாளுமன்ற உறுப்பினராக  ஆறாவது பொதுத் தேர்தலில் தேர்ந்தெடுக்கப்பட்டார்.

## மேற்கோள்கள்

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:பீகார் அரசியல்வாதிகள்
பகுப்பு:நாடாளுமன்ற மக்களவை உறுப்பினர்கள்
பகுப்பு:பீகார் சட்டமன்ற உறுப்பினர்கள்
பட்ராகி குர்து

**பட்ராகி குர்து** (*Patrahi Khurd*) என்பது இந்தியாவின் பீகார் மாநிலத்தில் உள்ள சரண் மாவட்டத்தில் உள்ள அம்னூர் சமூக மேம்பாட்டுத் தொகுதியில் உள்ள ஒரு கிராமமாகும். இது பைகா மித்ராசென் கிராம பஞ்சாயத்தின் அதிகார வரம்பிற்குள் வருகிறது. சரண் கோட்டத்தின் ஒரு பகுதியாகவும் உள்ளது. 
## புவியியல்
பட்ராகி குர்து பீகாரின் வடக்கு-மத்திய பகுதியில் சரண் மாவட்டத்தின் அம்னூர் தொகுதிக்குள் அமைந்துள்ளது. அம்னூரில் உள்ள தொகுதி தலைமையகத்திலிருந்து சுமார் 9 கி.மீ தொலைவிலும், சாப்ராவில் உள்ள மாவட்ட தலைமையகத்திலிருந்து சுமார் 29 கி.மீ தொலைவிலும் இக்கிராமம்  கங்கை சமவெளியில் அமைந்துள்ளது. தட்டையான வண்டல் நிலப்பரப்பு முக்கியமாக விவசாயத்திற்காக பயன்படுத்தப்படுகிறது. வரைபடத் தரவுத்தளங்களின்படி, பட்ராகி குர்து கிராமத்தின் சரியான ஆயத்தொலைவுகள் 25.9049998°வடக்கு 84.9416555°கிழக்கு ஆகும்

## நிர்வாகம்
பட்ராகி குர்து உள்ளூர் சுயாட்சியின் பஞ்சாயத்து இராச்சியம் அமைப்பின் கீழ் நிர்வகிக்கப்படுகிறது. நிர்வாக அமைப்பு கிராம பஞ்சாயத்து ஆகும்.  இந்தக் கிராமம் பைகா மித்ராசென் கிராம பஞ்சாயத்தின் அதிகார வரம்பிற்குள் வருகிறது. இது சரண் மாவட்டத்தில் உள்ள அம்னூர் தொகுதியின் கீழ் வருகிறது மற்றும் சரண் பிரிவின் ஒரு பகுதியாகும். பட்ராகி குர்து கிராமம் மக்கள் தொகை கணக்கெடுப்பில் 233973 என்ற குறியீட்டுடன் பதிவு செய்யப்பட்டுள்ளது.
## மக்கள்தொகை

இந்தியாவில் மேற்கொள்ளப்பட்ட 2011 மக்கள் தொகை கணக்கெடுப்பின்படி:
* மொத்த குடும்பங்கள்: 205
* மொத்த மக்கள் தொகை: 1,226 (ஆண்கள்: 594; பெண்கள்: 632)
* குழந்தைகள் (0–6 வயது): 206 (16.80%)
* ஒட்டுமொத்த பாலின விகிதம்: 1000 ஆண்களுக்கு 1064 பெண்கள் (பீகார் சராசரியை விட 918 அதிகம்)
* குழந்தை பாலின விகிதம் (0–6): 1060
* எழுத்தறிவு விகிதம்: 64.31% (ஆண்கள்: 76.32%; பெண்கள்: 53.04%)
* பட்டியல் சாதியினர்: 134 (மக்கள் தொகையில் 10.93%); பட்டியல் பழங்குடியினர்: 0
### பணி விவரம்
மொத்தம் உள்ள 262 தொழிலாளர்களில்:
* 184 பேர் முக்கிய தொழிலாளர்கள் (6 மாதங்களுக்கும் மேலாகப் பணியமர்த்தப்பட்டவர்கள்)
* 78 பேர் குறுந்தொழிலாளர்கள்
* முக்கிய தொழிலாளர்களில்: 51 விவசாயிகள், 27 விவசாயத் தொழிலாளர்கள்
### மக்கள்தொகை அட்டவணை (2011)

## பொருளாதாரம்
பட்ராகி குர்து கிராமத்தின் பொருளாதாரம் பெரும்பாலும் விவசாயம் சார்ந்தது. பெரும்பாலான கிராமவாசிகள் சாகுபடி மற்றும் விவசாயத் தொழிலாளர்களில் ஈடுபட்டுள்ளனர். தொழிலாளர்களில் குறிப்பிடத்தக்க விகிதம் குறு அல்லது பருவகால தொழிலாளர்களாக உள்ளனர். இது விவசாய வேலைவாய்ப்பின் சுழற்சி தன்மையை பிரதிபலிக்கிறது

## உள்கட்டமைப்பு
*பரப்பளவு: தோராயமாக 52 எக்டேர் (மக்கள் தொகை கணக்கெடுப்பு கிராம பதிவுகளின்படி) 
*கல்வி: இந்தக் கிராமத்தில் ஒரு மேல்நிலைப் பள்ளி உள்ளது. இப்பள்ளி 8 ஆம் வகுப்பு வரை கல்வியை வழங்குகிறது.  
*அஞ்சல்: கிராமத்தின் அஞ்சல் குறியீட்டு எண் 841402 (அம்னூர்/சாப்ரா பகுதி) இன் கீழ் சேவை செய்யப்படுகிறது.   
*போக்குவரத்து: கிராமப்புற சாலைகள் வழியாக அம்னூர் மற்றும் அருகிலுள்ள பிற குடியிருப்புகளுடன் இணைக்கப்பட்டுள்ளது. அருகிலுள்ள தொடருந்து வசதிகள் சாப்ரா மற்றும் சரண் மாவட்டத்தில் உள்ள பிற சிறிய உள்ளூர் நிலையங்களில் உள்ளன.

## பண்பாடு
சத் பூசை, தீபாவளி மற்றும் ஓலி போன்ற பொதுவான பீகார் பண்டிகைகளை குடியிருப்பாளர்கள் கொண்டாடுகிறார்கள். நாட்டுப்புற மரபுகள் மற்றும் விவசாய கலாச்சார நடைமுறைகளும் குறிப்பிடத்தக்கவை. பிராந்திய மத நடைமுறைகளுக்கு ஏற்ப, கோயில்கள் மற்றும் சன்னதிகள் குடியேற்றத்திற்குள் அல்லது அருகில் உள்ளன.

## மேற்கோள்கள்

பகுப்பு:பீகாரில் உள்ள கிராமங்கள்
லைபோடிடே

**லைபோடிடே** (*Lipotidae*) என்பது சீனாவின் அழிந்துபோன பைஜி மற்றும் வட அமெரிக்காவின் பசிபிக் கடற்கரையின் பிற்பகுதி மியோசீன் மற்றும் பிளியோசீன் காலத்தில் தோன்றிய புதைபடிவ இனமான *பரபோன்டோபோரியா* ஆகியவற்றைக் கொண்ட நதி ஓங்கில்களின் குடும்பமாகும். சீனாவின் குவாங்சியில் உள்ள நியோஜீன் கடலோர வைப்புகளிலிருந்து ஒரு கீழ் தாடைத் துண்டை அடிப்படையாகக் கொண்ட *புரோலிபோட்சு* பேரினம், பைஜியின் அழிந்துபோன உறவினராக வகைப்படுத்தப்பட்டுள்ளது. ஆனால் சந்தேகத்திற்குரியது. இக்குடும்பத்தின் பழமையான சிற்றினம் சப்பானில் மியோசீன் பிற்பகுதியினைச் சேர்ந்த *இயோலிபோட்சு* ஆகும்.

*லைபோடிடே* குடும்பத்தில் சமீப காலம் வரை செழித்து வளர்ந்த ஒரே சிற்றினம் பைஜி (*லைபோடசு வெக்சிலிஃபர்*) ஆகும். இது யாங்சே ஆற்றில் வாழ்கிறது. ஆனால் சீனாவில் தொழில்துறை மற்றும் மீன்பிடி நடவடிக்கைகளினால் கடுமையான பாதிப்பினை எதிர்கொண்டதன் காரணமாக 20ஆம் நூற்றாண்டின் இரண்டாம் பாதியிலிருந்து இதன் எண்ணிக்கை வெகுவாகக் குறைந்துள்ளது. மேலும் 21ஆம் நூற்றாண்டின் முற்பகுதியில் அழிந்துவிட்டதாகக் கருதப்படுகிறது.

*கென்ட்ரியோடோன்டிட்* "லோபோசெட்டசு பப்பசு" என்பது லைபோடிடேயின் சாத்தியமான உறவினராகும்.

## பேரினங்களும் சிற்றினங்களும்
†(?) லைபோடெசு
†(?) *லை. வெக்சிலிபர்*
† பரபோன்டோபோரியா
† *பா. பசிஃபிகா*
† *பா. இசுடெர்ன்பெர்கி*
† *பா. வில்சோனி*
† புரோலிபோட்டுசு
† *பு. யுஜியான்ஜென்சிசு*
† இயோலிபோட்சு
† *இ. ஜபோனிகசு*

## மேற்கோள்கள்

*https://nhpbs.org/wild/lipotidae.asp

பகுப்பு:பாலூட்டிக் குடும்பங்கள்
வெள்ளையன்

**வெள்ளையன்** என்ற பெயரில் உள்ள கட்டுரைகள்:

* அ. வெள்ளையன், முருகப்பா குழுமத்தின் செயல் தலைவர்
* வி. கே. வெள்ளையன், இலங்கை அரசியல்வாதி
* சி. சின்ன வெள்ளையன், தமிழக அரசியல்வாதி

## பட்டாம்பூச்சிகள்
* வெள்ளையன்கள் (பட்டாம்பூச்சிக்குடும்பம்)
* கொன்னை வெள்ளையன், பட்டாம்பூச்சி
* சுற்றும் வெள்ளையன், பட்டாம்பூச்சி
* வெளிர்சிவப்பு வெள்ளையன், பட்டாம்பூச்சி

## வேறு
* கௌர் வெள்ளையன் நீர்வீழ்ச்சி
* மாதலாபுரம் வெள்ளையன் சமூக ஐயனார் கோயில்
எல்தியார் ஓரோசுபேவ்

**எல்தியார் ஓரோசுபேவ்** (*Eldiar Orozbaev*) என்பவர் கிர்கிசுத்தான் நாட்டைச் சேர்ந்த ஒரு சதுரங்க விளையாட்டு வீரர். 2006 ஆம் ஆண்டில் இவர் பிறந்தார். பிடே அமைப்பு 2024 ஆம் ஆண்டில் இவருக்கு பன்னாட்டு சதுரங்க மாசுட்டர் என்ற பட்டத்தை வழங்கியது. 

## சதுரங்க வாழ்க்கை
2024 ஆம் ஆண்டு மே மாதத்தில் கிர்கிசுத்தான் நாட்டு சதுரங்க வாகையாளர் போட்டியில் அசில் அப்திசாபருடன் இரண்டாவது இடத்தைப் பிடித்தார். சமநிலை முறிவு ஆட்டங்களுக்குப் பிறகு இவர் மூன்றாவது இடத்தைப் பிடித்தார்.

2024 ஆம் ஆண்டு சூன் மாதத்தில் ஆசிய இளைஞர் சதுரங்க வாகையாளர் போட்டியில் முதல் நான்கு சுற்றுகளில் சரியான தொடக்கத்தைப் பெற்ற ஐந்து வீரர்களில் இவரும் ஒருவர்..

2025 ஆம் ஆண்டு பிப்ரவரி மாதத்தில் கிர்கிசுத்தான் நாட்டு சதுரங்க வாகையாளர் போட்டியில் இவர் அசில் அப்திசாபர் மற்றும் செமெட்டெய் டோலோகன் டெகின் ஆகியோருடன் சமநிலையில் இருந்தார். சமநிலை முறிவு ஆட்டங்கள் பயன்படுத்தப்பட்ட பிறகு, ஒரு விரைவான சமநிலை முறிவு போட்டியில்  அப்திசாபருடன் விளையாடி வெற்றி பெற்று, தேசிய வாகையாளரானார்.

## மேற்கோள்கள்

## வெளி இணைப்புகள்
*
பகுப்பு:2006 பிறப்புகள்
பகுப்பு:வாழும் மக்கள்
பகுப்பு:கிர்கிசுத்தான் சதுரங்க வீரர்கள்
கோயில் கிராமம்

**கோயில் கிராமம்** (*Koil Or Quil Village*) , இந்தியாவின் ஜம்மு காஷ்மீர் ஒன்றியப் பகுதியில் உள்ள புல்வாமா மாவட்டம், புல்வாமா ஊராட்சி ஒன்றியத்தில் அமைந்த கிராம ஊராட்சி ஆகும். இக்கிராமம் பிர் பாஞ்சல் மலைத்தொடரில் கடல்மட்டத்திலிருந்து 1588 மீட்டர் உயரத்தில் உள்ளது. கோயில் கிராமத்திலிருந்து மாவட்டத் தலைமையிடமான புல்வாமா நகரம் 5 கிலோமீட்டர் தொலைவிலும், சிறிநகர் 33 கிலோமீட்டர் தொலைவிலும் உள்ளது.  இக்கிராமம் புல்வாமா மாவட்டம் மற்றும் பட்காம் மாவட்டத்திற்கு மத்தியில் உள்ளது. இதன் அஞ்சல் சுட்டு எண் 192301 ஆகும். இக்கிராமத்தின் முக்கியப் பொருளாதாரம் வேளாண்மைத் தொழில் ஆகும். இக்கிராம மக்களில் பெரும்பான்மையினர் உருது மொழி பேசுகின்றனர். இதன் அருகமைந்த தொடருந்து நிலையம் 11 கிலோமீட்டர் தொலைவில் உள்ள அவந்திபோரா நகரத்தில் உள்ளது.

## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  665 குடியிருப்புகள்  கொண்ட கோயில் கிராமத்தின்  மக்கள் தொகை  5064  ஆகும். அதில் 2519 ஆண்கள் மற்றும்   2545 பெண்கள் உள்ளனர்.  மக்கள் தொகையில் 6 வயதிற்குட்பட்ட குழந்தைகள்  12.54%  வீதம் உள்ளனர்.  பாலின விகிதம் 1000 ஆண்களுக்கு  1010  பெண்கள் வீதம் உள்ளனர். சராசரி எழுத்தறிவு  62.43% ஆக  உள்ளது. பட்டியல் சமூகத்தவர்கள் மற்றும் பட்டியல் பழங்குடிகள் முறையே 0  மற்றும் 41 ஆக உள்ளனர். இக்கிராம மக்களில் பெரும்பான்மையோர் இசுலாமியர் ஆவார். 
## குறிப்பிடத்தக்கவர்கள்
* உமர் உன்-நபி

## மேற்கோள்கள்

பகுப்பு:புல்வாமா மாவட்டம்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
சன்னா திக்கோட்சு

**சன்னா திக்கோட்சு** (*Channa stiktos*) என்பது *சன்னா* பேரினத்தைச் சேர்ந்த விரால் மீன் சிற்றினமாகும். இந்த மீன் அதிகபட்சமாக 18.8 செ.மீ. நீளம் வரை வளரும்.

## சொற்பிறப்பியல்
இந்தச் சிற்றினத்தின் சிற்றினப் பெயரான *திக்கோட்சு* என்பது கிரேக்க வார்த்தையாகும். இதன் பொருள் "புள்ளி" என்பதாகும். இந்த மீனின் உடலில் உள்ள பல புள்ளிகளைக் இந்த சொல் குறிக்கிறது.

## விளக்கம்
*சன்னா திக்கோட்சு*, புதிய வகை பாம்புத் தலை மீனாக, வடகிழக்கு இந்தியாவில் மிசோரம் பகுதியில் உள்ள கலடன் ஆற்றிலும் அதன் துணை ஆறுகளிலும் பதிவானது. உருவவியல்,  மூலக்கூறு அம்சங்களை நெருங்கிய தொடர்புடைய உயிரினங்களுடன் ஒப்பிடுவதன் அடிப்படையில் விவரிக்கப்பட்டுள்ளது. *சன்னா திக்கோட்சு*, மியான்மரில்  விவரிக்கப்பட்டுள்ள *ச. ஆர்னாடிபின்னிசை*ப் போலவே உருவவியல் ரீதியாக ஒத்திருக்கிறது. இருப்பினும், தலையின் முதுகெலும்பு, வயிற்றுப்புற பக்கங்களில் காணப்படும் கருப்பு புள்ளிகளினால் இவை வேறுபடுகிறது.

## மேற்கோள்கள்

stiktos
முனைவாக்கவரைவு

**முனைவாக்கவரைவு** (*polarography*) என்பது  மின்வேதியல் தொழில்நுட்பமாகும்.  மின்னழுத்தம் படிப்படியாக பயன்படுத்தப்படும்  பொழுது பாயும் மின்னோட்டத்தை  அளவிடுவதன் மூலம்  ஒரு கரைசலில் உள்ள செறிவு மற்றும்  அதன் தன்மையைப் பகுப்பாய்வு செய்யப் பயன்படுகிறது. இது வேலை செய்யும் மின் முனையாகவும், குறிப்பு மின் முனையாகவும் ஒரு வீழ்ச்சி பாதரச மின் முனையைப் பயன்படுத்துகிறது. தரவு ஒரு மின்னோட்ட மின்னழுத்த வளைவாக திட்டமிடப்பட்டுள்ளது. இது துருவ வரைபடம் எனவும் அழைக்கப்படுகிறது. இது தரமான அரை-அலை ஆற்றலின் அடிப்படையில் மற்றும்  அளவுப்பரவல் மின்னோட்டத்தின் அடிப்படையில் பகுப்பாய்வை வழங்குகிறது. நோபல் பரிசு வென்ற ஜரோஸ்லாவ் ஹெய்ரோவ்ஸ்கி இதைக் கண்டுபிடித்தார். 

## மேற்கோள்கள்

பகுப்பு:மின்பகுப்பாய்வு முறைகள்
பகுப்பு:பாதரசம்
பகுப்பு:செக் கண்டுபிடிப்புகள்
போகோனா

**போகோனா** (*Phocoena*) என்பது நான்கு சிற்றினங்களைக் கொண்ட போர்போயிசுகளின் ஒரு பேரினமாகும்.

*போகோனா* பேரினம் கடற்பாலூட்டி குடும்பமான சீடேசியாவில் போகோனிடே வரிசையில் வகைப்படுத்தப்பட்டுள்ளது. இப்பேரினம் நான்கு சிற்றினங்களை உள்ளடக்கியது. இந்த நான்கு சிற்றினங்கள்: *போகோனா போகோனா, போகோனா சைனசுசு*, போகோனா இசுபினிபின்னிசு, போகோனா டையோப்ட்ரிகா* ஆகும். இதில் போ. போகோனா போகோனா, போ. போகோனா வொமெரின், போ. போகோனா ரெலிக்டா உள்ளிட்ட மூன்று துணையினங்களும் அங்கீகரிக்கப்பட்டுள்ளன. இந்த துணையினங்கள் முறையே [[அத்திலாந்திக்குப் பெருங்கடல்|அத்திலாந்திக்கு]], [[அமைதிப் பெருங்கடல்|பசிபிக்]] மற்றும் [[கருங்கடல்|கருங்கடலில்]] காணப்படுகின்றன.

இந்தப் பேரினத்தில் உள்ள போர்போயிசு சிற்றினங்கள் பல ஒத்த உருவவியல் அம்சங்களைக் கொண்டுள்ளன. இந்த பாலூட்டிகள் சிறியவை, இவற்றின் கரங்களும் சிறியவை. இவற்றின் உடலின் நீளம் அதிகபட்சமாக 250 செ.மீ. வரை உள்ளது. ஓங்கில்களுடன் ஒப்பிடுகையில் இவை வெளிப்புற அலகினைக் கொண்டிருக்கவில்லை. உணவிற்காக இதன் சிற்றினங்கள் வேட்டையாடப்படுகின்றன.



== மேற்கோள்கள் ==


==வெளியிணைப்புகள்==
*
*
*[http://www.departments.bucknell.edu/biology/resources/msw3/browse.asp?id=14300114 *Phocoena*] in 'Mammal Species of the World*

பகுப்பு:பாலூட்டிப் பேரினங்கள்
மேப்பாடி

**மேப்பாடி** (*Meppadi*) இந்தியாவின் கேரள மாநிலத்தில் உள்ள ஒரு சிறிய நகரமாகும்.  கோழிக்கோடு மற்றும் ஊட்டி நகரங்களுக்கு  இடையேயான மாநில நெடுஞ்சாலையில் அமைந்துள்ளது. அருகிலுள்ள நகரம் வயநாடு வருவாய் மாவட்டத்தின் தலைமையகமான கல்பெட்டா ஆகும்.

## வரலாறு
### 2024 நிலச்சரிவுகள்
2024 ஆம் ஆண்டு சூலை மாதத்தில் வயநாடு மாவட்டத்தில் நிகழ்ந்த கொடிய நிலச்சரிவுகளால் அதிகம் பாதிக்கப்பட்ட கிராமங்களில் மேப்படியும் ஒன்றாகும்.

## பொருளாதாரம்
மேப்பாடி கிராமத்தின் முக்கிய பொருளாதார நடவடிக்கை தேயிலை சாகுபடி ஆகும். சிறிய அளவில் காய்கறி சாகுபடியும் உள்ளது. மேப்பாடியில் வசிக்கும் பெரும்பாலான மக்கள் பல்வேறு தேயிலைத் தோட்டங்களில் தொழிலாளர்களாக உள்ளனர்.  அங்கு அவர்கள் ஏலக்காயையும் பயிரிடுகிறார்கள். உள்ளூர்வாசிகள் மற்றும் சுற்றுலாப் பயணிகளுக்கு உணவளிக்கும் ஒரு சிறிய நகரம் உள்ளது. சுற்றுலாப் பயணிகள் இந்த இடத்தின் ஆரோக்கியமான காலநிலையை அனுபவிக்க வருகிறார்கள்.

## அமைவிடம்
வயநாடு மாவட்டத்தில் உள்ள கல்பெட்டா நகரத்திலிருந்து மேப்படி 12 கி.மீ தொலைவில் உள்ளது. இது கோழிக்கோடு நகரத்திலிருந்து 78 கி.மீ தொலைவிலும், நிலம்பூரிலிருந்து 81 கி.மீ தொலைவிலும், ஊட்டியிலிருந்து 106 கி.மீ தொலைவிலும், பெங்களூரிலிருந்து 281 கி.மீ தொலைவிலும் உள்ளது.

## படக் காட்சியகம்

File:Chembra lake.jpg|செம்ப்ரா
File:Soochippara Waterfall.3.jpg|சூச்சிபாராவுக்குள் நுழைதல்
File:Chooralmala, Meppadi, India. .jpg|ஓர் அலுவலகம்
File:School in Meppadi Town.jpg|புனிதவளனார் பள்ளி
File:St.Joseph's Meppadi.jpg|புனித வளனார் தேவாலயத்தின் உட்புறம் 


## சுற்றுலா
*கந்தன்பரா அருவி
*900 கந்தி
*சூச்சிபாரா அருவி
*மீன்முட்டி அருவி (வயநாடு)
*எடக்கல் குகைகள்
*பூக்கோட்டேரி
*செம்பரா மலைமுடி
*காராப்புழா அணை
*வெள்ளரிமலை
*சூரியன் உதிக்கும் சமவெளி
*காராப்புழா அணை
* தாங்கிலோடு
## மேலும் காண்க
* கல்பற்றா 
* மாம்பழ ஆரஞ்சு

## மேற்கோள்கள்

பகுப்பு:கேரள மாநிலத்திலுள்ள ஊர்களும் நகரங்களும்
பகுப்பு:வயநாடு மாவட்டத்தில் உள்ள ஊர்களும் நகரங்களும்
வடுவஞ்சல்

**வடுவஞ்சல்** (**Vaduvanchal**) என்பது இந்தியாவின் கேரள மாநிலத்தில் வயநாடு மாவட்டத்தில் உள்ள ஒரு சிறிய நகரம் ஆகும். இந்நகரம் கோழிக்கோடு-ஊட்டி சாலையில் அமைந்துள்ளது. வடுவஞ்சல் நகரம் முப்பைநாடு பஞ்சாயத்தின் ஒரு பகுதியாகும்.

## சுற்றுலா
வடுவஞ்சல் பகுதி, முதன்மையாக தேயிலை, காபி மற்றும் ரப்பர் போன்ற தோட்டங்களால் நிறைந்துள்ளது. மீன்முட்டி அருவி மற்றும் சன்ரைசு பள்ளத்தாக்கு ஆகியவை நகரத்திற்கு அருகில் உள்ளன. சுற்றுலா தலங்களுக்கு அருகாமையில் இருப்பதால், இப்பகுதியில் பல தங்குமிடங்கள் மற்றும் உல்லாச விடுதிகள் உள்ளன.

## மேலும் காண்க
* கல்பற்றா நகரம்
* மாம்பழ ஆரஞ்சு கிராமம் 
* மேப்பாடி நகரம் town

## மேற்கோள்கள்

## வெளி இணைப்புகள்
*Keralatourism.org 
*Hillviewhomestay.com
*Mustseeindia.com

பகுப்பு:வயநாடு மாவட்டத்தில் உள்ள ஊர்களும் நகரங்களும்
பகுப்பு:வயநாடு மாவட்டத்திலுள்ள சுற்றுலாத் தலங்கள்
இரவீந்தர குமார் கோட்னாலா

**இரவீந்தர குமார் கோட்னாலா** *(Ravinder Kumar Kotnala)* இந்தியாவைச் சேர்ந்த ஓர் அறிவியல் அறிஞர் ஆவார். ஆர்.கே. கோட்னாலா என்ற பெயராலும் அறியப்படுகிறார். நீர்மின்சார மின்கலம், சூரிய மின்கலங்கள், காந்தப் பொருட்கள் & காந்தப்புல அளவீடுகள் போன்ற தலைப்புகளில் இவர் பணியாற்றியுள்ளார். தேசிய இயற்பியல் ஆய்வகம், அணுசக்தித் துறை சோதனை மற்றும் அளவுத்திருத்த ஆய்வகங்களுக்கான தேசிய அங்கீகார வாரியம் போன்ற அமைப்புகளில் இவர் ஈடுபட்டுள்ளார். அறிவியல் மற்றும் தொழிலக ஆய்வு மன்றத்தில் சுற்றுச்சூழல் அறிவியல் மற்றும் உயிரி மருத்துவ அளவியல் பிரிவுகளில் தலைவராகப் பணியாற்றியுள்ளார்.

## விருதுகள் மற்றும் கௌரவங்கள்
கோட்னாலா நொய்டாவில் உள்ள நிறுவனமான அமிட்டி மற்றும் நானோ தொழில் நுட்ப கெளரவப் பேராசிரியர்களில் ஒருவர்.

## தேர்ந்தெடுக்கப்பட்ட வெளியீடுகள்
*
*

## மேற்கோள்கள்

## வெளி இணைப்பகள்
* Official website

பகுப்பு:வாழும் மக்கள்
பகுப்பு:1957 பிறப்புகள்
பகுப்பு:இந்திய அறிவியலாளர்கள்
றிங்கல் தௌபே மேல்நிலைப் பள்ளி

கன்னியாகுமரி மாவட்டம், மைலாடியில் உள்ள றிங்கல் தௌபே மேல்நிலைப் பள்ளி பழமையான பள்ளிகளில் ஒன்றாகும்.இது 1809 இல் நிறுவப்பட்டது. மைலாடியிலிருந்து சுசீந்திரம் செல்லும் பிரதான சாலையில் அமைந்துள்ளது. 6-வது வகுப்பு முதல் 12 ஆம் வகுப்பு வரை ஆண் மற்றும் பெண் மாணவர்கள் இருவரும் இங்கிருந்து கற்றுக்கொள்கிறார்கள்.

## செயல்பாடுகளும் விருதுகளும்
கீழ்கண்ட செயல்பாடுகள் பள்ளியில் செயல்பட்டு வருகிறது.
# தேசிய மாணவா் படை
# சாரணர் சங்கம் 
# பசுமைப்படை
# இளைஞர் செஞ்சிலுவை சங்கம்
# செந்நாடாப் படை
# கலந்துரையாடல் அரங்கம்

பள்ளியின் வளாகத்தை சுற்றி நிழலுக்கான மரங்களைக் கொண்ட பரந்த விளையாட்டு மைதானங்கள் உள்ளன. ஒரு கால்பந்து விளையாட்டு மைதானம் பள்ளி வளாகத்திற்கு சார்ந்து அமைந்துள்ளது.

## வெளி இனைப்புகள்
* http://incrediblekumari.blogspot.com/2011/05/first-english-school-in-southtravancore.html
* https://schools.org.in/kanniyakumari/33300200407/ringle-daube-hss-myladi.html
* https://www.justdial.com/Kanyakumari/Ringle-Taube-Higher-Secondary-School-Mayiladi/9999P4653-4653-180119153518-M2C8_BZDET
* https://stackschools.com/schools/33300200407/ringletaube-hss-mylaudy
பகுப்பு:கன்னியாகுமரி மாவட்டத்திலுள்ள பள்ளிகள்
பகுப்பு:கன்னியாகுமரி மாவட்டத்திலுள்ள அரசு உதவி பெறும் பள்ளிகள்
அங்கேரிய ராட்சதப் புறா

**அங்கேரிய ராட்சதப் புறா** (*Hungarian Giant Pigeon*) அங்கேரி நாட்டின் பழமையான புறா இனங்களில் ஒன்றாகும். இவை "புறாக்களின் ராணி" என்ற செல்லப்பெயரால் அழைக்கப்பட்டன. 

நூற்றுக்கணக்கான ஆண்டுகளாக நாக்யால்போல்டு என்ற அங்கேரியச் சமவெளியில் ஒரு பொதுவான புறா இனமாக இருந்து வருகிறது. அவற்றின் மூதாதைய புறாக்கள் பெரும்பாலும் துருக்கியிலிருந்து வந்தவைகளாக இருக்கலாம். மேலும், கீழ் அங்கேரியின் துருக்கிய ஆக்கிரமிப்பு சகாப்தத்தின் போது இவை தேசியமயமாக்கப்பட்டன. 

இதன் அலகிலிருந்து வால் வரை, அங்கேரிய ராட்சதப் புறா 45–50 செ.மீ வரை நீளமும் 25–28 செ.மீ உயரமும் கொண்டுள்ளது. சாதாரண புறாக்களுடன் ஒப்பிடும்போது இது வலுவான எலும்புகளைக் கொண்டுள்ளது. பெண் புறாக்களின் எடை குறைந்தபட்சம் 800 கிராம் ஆகவும்  ஆண் புறாக்களின் எடை 900-1000 கிராம் ஆகவும் இருக்கும். இவற்றின் பெரிய அளவு காரணமாக, 1920 ஆம் ஆண்டுகளில் பெரும்பாலும் அமெரிக்காவில் சண்டையிடும் புறாக்களாகப் பயன்படுத்தப்பட்டன. முதலில் வெள்ளை நிறத்தில் இருந்த இவை இப்போது கருப்பு, சாம்பல் மற்றும் பழுப்பு நிறங்களில் காணப்படுகின்றன.  தற்போது அங்கேரியில் சுமார் 1500 புறாக்கள் வரை இருப்பதாக கூறப்படுகிறது.

## மேலும் காண்க
* அரச புறா
* வளர்ப்புப் புறா
* புறா வகைகளின் பட்டியல் 

## மேற்கோள்கள்

பகுப்பு:புறாக்கள்
நிசான் சிங் மைதானம்

**நிசான் சிங் மைதானம்** (*Nishan Singh Stadium*) பீகார் மாநிலம் குத்ரா நகரில் உள்ள ஒரு பல்நோக்கு மைதானமாகும். இந்த மைதானம் முக்கியமாக உள்ளூர் துடுப்பாட்டப் போட்டிகளுக்குப் பயன்படுத்தப்படுகிறது. இந்த மைதானமானது முக்கியமாக கால்பந்து, துடுப்பாட்டம் மற்றும் பிற விளையாட்டுப் போட்டிகளை நடத்தப் பயன்படுத்தப்படுகிறது. பகல் இரவு போட்டிகளை நடத்துவதற்கு மைதானத்தில் வசதிகள் உள்ளன. ரஞ்சிக் கோப்பைப் போட்டிகளை விளையாடும் வகையில் இந்தியத் துடுப்பாட்டக் கட்டுப்பாடு வாரியத்தின் அனைத்து விதிமுறைகளையும் கருத்தில் கொண்டு இது உருவாக்கப்பட்டுள்ளது.

## மேற்கோள்கள்

பகுப்பு:கைமுர் மாவட்டம்
பகுப்பு:விளையாட்டு அரங்குகள்
இரனிந்து தில்சான் லியனகே

**இரனிந்து தில்சான் லியனகே** (*Ranindu Dilshan Liyanage*) இலங்கையைச் சேர்ந்த ஒரு சதுரங்க வீரராவார். இரனிந்து லியனகே என்ற பெயராலும் இவர் அறியப்படுகிறார். 2003 ஆம் ஆண்டில் இவர் பிறந்தார். 2020 ஆம் ஆண்டில் இரனிந்து தில்சான் லியனகே இலங்கையின் தேசிய சதுரங்க வாகையாளராகத் திகழ்ந்தார். 2021 ஆம் ஆண்டு சூலை மாதத்தில் பிடே சதுரங்க உலகக் கோப்பையில் பங்கேற்ற முதல் இலங்கையர் ஆனார். பிடே அமைப்பு 2023 ஆம் ஆண்டில் இவருக்கு பன்னாட்டு சதுரங்க மாசுட்டர் என்ற பட்டத்தை வழங்கியது. தற்போது உசுபெக்கிசுத்தான் கிராண்ட்மாசுட்டர் அலெக்சி பார்சோ இவருக்கு பயிற்சியளிக்கிறார்.
 
## சதுரங்க வாழ்க்கை
2009 ஆம் ஆண்டு கம்பகாவின் கலகெடிகேனவில் உள்ள அசோகா தொடக்கப்பள்ளியில் ஆரம்ப வகுப்புகளில் படிக்கும் போது ரனிந்து சதுரங்கத்தில் தனது ஆர்வத்தைத் தொடர்ந்தார். பின்னர் 3 ஆம் வகுப்பில் ஆனந்தா கல்லூரிக்குச் சென்றார். ஆனந்தா கல்லூரியில் மூத்த தேசிய சதுரங்க வீராங்கனை சுனீதா விச்சேசூரியா இவருக்கு பயிற்சி அளித்தார். பின்னர் 2013 ஆம் ஆண்டு இலங்கையின் பன்னாட்டு சதுரங்க மாசுட்டர் ரொமேசு வீரவர்தனவா இவருக்கு பயிற்சி அளித்தார்.

2016 ஆம் ஆண்டில், சீனாவில் நடைபெற்ற ஆசிய நாடுகள் கோப்பையில் வெண்கலப் பதக்கம் வென்ற 14 வயதுக்குட்பட்ட தேசிய சதுரங்க அணியில் இவர் ஒரு பகுதியாக இருந்தார். இலங்கையில் நடைபெற்ற 2017 மேற்கு ஆசிய இளைஞர் ஆசிய சதுரங்க வாகையாளர் போட்டியில் 14 வயதுக்குட்பட்டவர்கள் பிரிவில் வெண்கலப் பதக்கத்தை வென்றார். 2017 ஆம் ஆண்டில் உலக சதுரங்க வாகையாளர் போட்டியில் இவருக்கு வேட்பாளர் மாசுட்டர் பட்டம் வழங்கப்பட்டது. துருக்கியில் நடைபெற்ற 2018 உலக இளைஞர் சதுரங்க வாகையாளர் போட்டியில் இலங்கை 16 வயதுக்குட்பட்ட சதுரங்க அணியையும் இவர் பிரதிநிதித்துவப்படுத்தினார்.

2020 ஆம் ஆண்டு அக்டோபர் மாதத்தில் ரனிந்து 16 வயதில் தனது முதல் தேசிய சதுரங்க வாகையாளர் பட்டத்தை வென்றார்.  20 ஆண்டுகளுக்குப் பிறகு ஆனந்தா கல்லூரியில் இருந்து தேசிய வாகையாளர் பட்டத்தை வென்ற முதல் பள்ளி மாணவரானார். பின்னர் இலங்கை சதுரங்க கிராண்ட் பிரிக்சு போட்டியில் 2021 ஆம் ஆண்டின் வெற்றியாளராகவும் உருவெடுத்தார். 2021 ஆம் ஆண்டில் நடைபெற்ற ஆசிய கலப்பு சதுரங்க வாகையாளர் போட்டியிலும் வெண்கலப் பதக்கத்தை வென்றார். 2021 ஆம் ஆண்டு மே மாதத்தில் 2021 இலங்கை தேசிய மன்றங்களிடை சதுரங்க வாகையாளர் போட்டியில் வெற்றியாளர்களாக வெளிவந்த சிறீ செயவர்தனபுர பல்கலைக்கழக அணியில் ஒரு பகுதியாக இருந்தார்.

உருசியாவின் சோச்சியில் நடைபெற்று வரும் 2021 ஆம் ஆண்டு சதுரங்க உலகக் கோப்பைப் போட்டியிலும் ரனிந்து பங்கேற்றார். சதுரங்க உலகக் கோப்பையில் இலங்கையைப் பிரதிநிதித்துவப்படுத்திய முதல் இலங்கையர் மற்றும் சச்சினி ரணசிங்கேவுக்குப் பிறகு இரண்டாவது இலங்கையர் என்ற பெருமையையும் பெற்றார். 2021 உலகக் கோப்பைப் போட்டியின் முதல் சுற்றில் கடினமான போட்டியில் உருசிய கிராண்ட்மாசுட்டர் கிரிகோரி ஓபரினிடம் தோற்றுப்போனார். 

## மேற்கோள்கள்

## வெளி இணைப்புகள்
*

பகுப்பு:2003 பிறப்புகள்
பகுப்பு:வாழும் மக்கள்
பகுப்பு:இலங்கை சதுரங்க வீரர்கள்
சம்பூரா

**சம்பூரா** அல்லது **சோம்பூர்** (*Samboora*  or *Sombur*), இந்தியாவின்  ஜம்மு & காஷ்மீர் ஒன்றியப் பகுதியில் உள்ள புல்வாமா மாவட்டத்தில் அமைந்த கிராம ஊராட்சி மற்றும் பாம்பூரா வருவாய் வட்டத்தின் நிர்வாகத் தலைமையிடம் ஆகும். சம்பூரா கிராமம், மாவட்டத் தலைமையிடமான புல்வாமாவிற்கு வடக்கே 20.கிலோமீட்டர் தொலைவிலும், சிறிநகருக்கு 15.5 கிலோமீட்டர் தொலைவிலும் உள்ளது.

## புவியியல்
சம்பூரா கிராமம் பிர் பாஞ்சல் மலைத்தொடரில் 5,164 அடி (1,574 மீட்டர்) உயரத்தில், ஜீலம் ஆற்றின் கிழக்குக் கரையில் அமைந்துள்ளது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  760 குடியிருப்புகள்  கொண்ட சம்பூரா கிராமத்தின்  மக்கள் தொகை  4889 ஆகும். அதில் 2465 ஆண்கள் மற்றும்  2424  பெண்கள் உள்ளனர்.  மக்கள் தொகையில் 6 வயதிற்குட்பட்ட குழந்தைகள் 13.25% வீதம் உள்ளனர்.  பாலின விகிதம் 1000 ஆண்களுக்கு  983 பெண்கள் வீதம் உள்ளனர். சராசரி எழுத்தறிவு  64.87% ஆக  உள்ளது.
## பொருளாதாரம்
சம்பூரா கிராமத்தின் முக்கியப் பொருளாதாரம் வேளாண்மைத் தொழில். குங்குமப்பூ வயல்கள் அதிகம் உள்ளது.
## கல்வி
* அரசு ஆண்கள் மேனிலைப் பள்ளி, சம்பூரா
* அரசு மகளிர் மேனிலைப் பள்ளி, சம்பூரா
* குங்குமப்பூ பொதுப் பள்ளி, சம்பூரா
## மேற்கோள்கள்

பகுப்பு:புல்வாமா மாவட்டம்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
ஆசிய குழந்தைகள் திருவிழா

**ஆசிய குழந்தைகள் திருவிழா** (*Asian Children's Festival*) என்பது சிங்கப்பூர் தேசிய நூலக வாரியமும் சிங்கப்பூர் தேசிய புத்தக மேம்பாட்டு மன்றமும் ஆண்டுதோறும் ஏற்பாடு செய்யும் ஒரு நிகழ்வாகும். வாழ்நாள் முழுவதும் கற்றல் பழக்கத்தை ஊக்குவிப்பதும், குழந்தைகளிடையே ஆசிய உள்ளடக்கம் மற்றும் கலாச்சாரத்தின் ஆக்கப்பூர்வமான மற்றும் மகிழ்ச்சியான கற்றலுக்கான வாய்ப்புகளை உருவாக்குவதற்கும் வழங்குவதற்கும் நடத்தப்படுகிறது. இந்த விழா ஆண்டுதோறும் சுமார் 500 பங்கேற்பாளர்களை ஈர்க்கிறது.

## வரலாறு
ஆசிய குழந்தைகள் திருவிழாவின் தொடக்க நிகழ்வு 2000 ஆம் ஆண்டில் நடைபெற்றது. 2005 ஆம் ஆண்டில், இந்த நிகழ்வு நவம்பர் 7 முதல் 27 வரை உட்லேண்ட்சு பிராந்திய நூலகத்தில் திறப்பு விழாவுடன் நடைபெற்றது. 2006 ஆம் ஆண்டில் நவம்பர் 15 முதல் 26 வரை நடைபெற்றது.

இந்த விழாவின் எட்டாவது பதிப்பு 2017 ஆம் ஆண்டு மத்திய பொது நூலகத்தில் நடைபெற்றது.  சிங்கப்பூரின் தேசிய புத்தக மேம்பாட்டு மன்றம் இந்நிகழ்வை ஏற்பாடு செய்தது. பி.சே. இலிஞ்சு மற்றும் இலெசுலி உட்வின் உட்பட 18 நாடுகளைச் சேர்ந்த 57 பேச்சாளர்கள் இந்த விழாவிற்கு அழைக்கப்பட்டனர். ஆசியாவிலிருந்து 137 உள்ளீடுகளில் தேர்ந்தெடுக்கப்பட்ட தி லிட்டில் டூரியன் மரத்தின் வெற்றியாளருக்கு இரண்டு ஆண்டுகளுக்கு ஒரு முறை வழங்கப்படும் சுகாலசுட்டிக்கு படப் புத்தக விருதும் விழாவின் போது வழங்கப்பட்டது.<ref name="8th" / இந்த புத்தகம் சிங்கப்பூர் தொழில்நுட்ப நிறுவன மாணவர்களான ஐந்து பேர் கொண்ட குழுவால் உருவாக்கப்பட்டது.

சிங்கப்பூரில் கோவிட்-19 தொற்றுநோய் பரவியபோது, ​​2020 மற்றும் 2021 ஆம் ஆண்டுகளில் இத்திருவிழா இலக்க முறையில் நடத்தப்பட்டது.

## மேற்கோள்கள்

பகுப்பு:சிங்கப்பூர்
பகுப்பு:குழந்தைகள் மகிழ்கலை
தெல்பினிடா

**தெல்பினிடா** (*Delphinida*) என்பது பல திமிங்கலங்களை உள்ளடக்கிய ஓர் உயிரி கிளையாகும். ஓடோன்டோசெட்டி என்ற வரிசையில் உள்ள கடற்பாலூட்டிகளின் ஒரு கிளை ஆகும். இது அனைத்து நவீன கடல் ஓங்கில், கடற்பன்றி, லிபோடிடே மற்றும் இனியிடே போன்ற இவற்றின் உறவினர்களையும் உள்ளடக்கியது.
இடது|thumb|குட்டை அலகைக் கொண்ட பொதுவான ஓங்கில் (''தெல்பினசு தெல்பிசு'')

## மேற்கோள்கள்

பகுப்பு:ஓங்கில்கள்
முங்கேர் பல்கலைக்கழகம்

thumb|முங்கர் பல்கலைக்கழகத்தின் முன்னணி

**முங்கேர் பல்கலைக்கழகம்** (*Munger University*) இந்தியாவில் பீகார் மாநில பல்கலைக்கழகம் ஆகும். 18 மார்ச் 2018 அன்று பாகல்பூரில் உள்ள தில்கா மாஞ்சி பல்கலைக்கழகத்தை இரண்டாகப் பிரித்து நிறுவப்பட்டது. இப்பல்கலைக்கழகம் 2018-19 கல்வியாண்டு முதல் கல்வி ரீதியாக செயல்படத் தொடங்கியது.

## வரலாறு
முங்கர் பல்கலைக்கழகம் 18 மார்ச் 2018 அன்று பீகார் மாநில பல்கலைக்கழகங்கள் (திருத்தம் சட்டம், 2016 (பீகார் சட்டம்-1/2017) இன் கீழ் நடைமுறைக்கு வந்தது.

முங்கர், பூர்ணியா, பாடலிபுத்ரா பல்கலைக்கழகங்களை உருவாக்குவது தொடர்பான மசோதாக்கள் 2016ஆம் ஆண்டில் பீகார் மாநில சட்டமன்றத்தால் நிறைவேற்றப்பட்டன. அரசிதழில் அரசு அறிவித்தபடி 2018 மார்ச் மாதம் பல்கலைக்கழகம் உருவாக்கப்பட்டது அறிவிக்கப்பட்டது.

## வளாகம்
இப்பல்கலைக்கழகம் தற்போது முங்கர் காவல் தலைமையகத்திற்கு அருகே 25 ஏக்கர் நிலப்பரப்பில் முங்கர் வளாகத்தில் உள்ள ஆர். டி & டி. ஜே கல்லூரியில் இருந்து இயங்கி வருகிறது.

## கல்லூரிகள்
முங்கர் பல்கலைக்கழகத்தில் 17 உறுப்புக் கல்லூரிகள், 12 இணைக்கப்பட்ட கல்லூரிகள், 5 ஒற்றை ஆசிரியக் கல்விக் கல்லூரிகள் (இணைக்கப்பட்ட கல்வியியல் கல்லூரிகள்) மற்றும் ஒரு இணைக்கப்பட்ட சட்டக் கல்லூரி உள்ளன.

### இணைவுக் கல்லூரிகள்

* பிசுவநாத் சிங் சட்ட ஆய்வுகள் நிறுவனம்
* சி. என். பி கல்லூரி ஹாதியாமா, சேக்புரா
* தன்ராஜ் சிங் கல்லூரி, சிக்கந்திரா, ஜமுய்
* சர்வதேச கல்லூரி கோசெய்த், லக்கிசராய்
* எம். எஸ். கல்லூரி, அலௌலி, சோனிகார், ககாரியா
* மகிளா மகாவித்யாலயா பாரியா, லக்கிசராய்
* பால்குனி பிரசாத் யாதவ் கல்லூரி, சாகை, ஜமுய்
* ஆர். லால் கல்லூரி லக்கிசராய்
* சஞ்சய் காந்தி மகிளா கல்லூரி ஷேக்புரா
* சியாமா பிரசாத் மகிளா கல்லூரி ஜமுய்
* எசு. ஏ. ஏகலைவா பட்டப்படிப்பு கல்லூரி ஜமுய்
* எசு. பி. என் கல்லூரி கர்ஹி ராம்பூர், முங்கர்
* எசு. கே. கல்லூரி, லோகந்தா, ஜமுய்
* எசு. எசு. கல்லூரி, மெகாசு சேக்புரா

### உறுப்புக் கல்லூரிகள்

* பி. என். எம். கல்லூரி, பாரியா, இலக்கிசராய்
* பி. ஆர். எம். கல்லூரி, முங்கர்
* டி. எசு. எம். கல்லூரி, ஜாஜா, ஜமுய்
* எச். எசு. கல்லூரி, ஆவேலி கரக்பூர், முங்கர்
* ஜே. எம். எஸ். கல்லூரி, முங்கர்
* ஜக்ஜீவன் ராம் ஷ்ராமிக் மகாவித்யாலயா (ஜே. ஆர். எசு. கல்லூரி)
* ஜமால்பூர் கல்லூரி, ஜமால்பூர்
* கோஷி கல்லூரி, ககாரியா
* கே. டி. கல்லூரி, கோக்ரி ஜமால்பூர், ககாரியா
* கே. கே. எம். கல்லூரி, ஜமுய்
* கே. எம். டி. கல்லூரி, பர்பட்டா, ககாரியா
* கே. எசு. எசு. கல்லூரி, லக்கிசராய்
* மகளிர் கல்லூரி, ககாரியா
* ஆர். டி. கல்லூரி, ஷேக்புரா
* ஆர். டி & டி. ஜே கல்லூரி, முங்கர்
* ஆர். எசு. கல்லூரி, தாராபூர், முங்கர்
* எசு. கே. ஆர். கல்லூரி, பார்பிகா, ஷேக்புரா
* ஆர். லால் கல்லூரி லக்கிசராய்

## மேற்கோள்கள்

பகுப்பு:பீகாரில் கல்வி
பகுப்பு:முங்கேர் மாவட்டம்
பைரேந்திர சிங்

**பைரேந்திர சிங்** (*Birendra Singh*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் பதாயூன் மாவட்டம் வசீர்கஞ்ச் நகரைச் சேர்ந்தவர். பைரேந்திர சிங் புத்த கயாவில் உள்ள மேக்தாத் பல்கலைக்கழகத்தில் 1974ஆம் ஆண்டு இளங்கலை பட்டம் பெற்றுள்ளார். பாரதிய ஜனதா கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் வசீர்கஞ்ச் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். முன்னதாக இவர் 2010ஆம் ஆண்டு நடைபெற்ற சட்டமன்றத் தேர்தலில் முதன் முறையாக வசீர்கஞ்ச் சட்டமன்றத் தொகுதியிலிருந்து பீகார் சட்டமன்ற உறுப்பினர் ஆனார். இதன் பின்னர் இரண்டாம் முறையாக 2020ஆம் ஆண்டு நடைபெற்றத் தேர்தலிலும் போட்டியிட்டு வெற்றிபெற்றார். 

## தேர்தல் செயல்பாடு
### 2025

### 2020

## மேற்கோள்கள்

பகுப்பு: பாரதிய ஜனதா கட்சி அரசியல்வாதிகள்
பகுப்பு:பீகார் சட்டமன்ற உறுப்பினர்கள்
பீகார் விலங்கு அறிவியல் பல்கலைக்கழகம்

**பீகார் விலங்கு அறிவியல் பல்கலைக்கழகம்** (Bihar Animal Sciences University) என்பது இந்தியாவில் பீகாரின் பாட்னா நகரில் அமைந்துள்ள ஒரு மாநில விவசாய பல்கலைக்கழகம் ஆகும். பீகாரில் கால்நடை மற்றும் விலங்கு அறிவியல் துறையில் கீழ் இது அதிகார வரம்பைக் கொண்டுள்ளது.

## வரலாறு
பீகாரில் விலங்கு அறிவியல் பல்கலைக்கழகத்தை நிறுவுவதற்கான முறையான முன்மொழிவு பீகாருக்கான இரண்டாவது விவசாய முன்னோக்கு திட்ட வரைவில் "பீகார் வேளாண் முன்னோக்கு திட்ட வரைவு 2012-2017"இன் ஒரு பகுதியாக முன்மொழியப்ட்டது. இது அக்டோபர் 2012இல் அப்போதைய இந்திய குடியரசுத் தலைவர் பிரணாப் முகர்ஜியால் தொடங்கப்பட்டது. "கால்நடை, பால் மற்றும் மீன்வளத்திற்கான ஒரு புதிய பல்கலைக்கழகம் மாநிலத்தில் அமைக்கப்படும்" என்ற இதன் இலக்குகளில் ஒன்றாக வரைவு அமைத்தது. இருப்பினும், இப்பல்கலைக்கழகத்தை அமைப்பதற்காக குறிப்பிட்ட நிதி அறிக்கை எதுவும் ஒதுக்கப்படவில்லை. மேலும் நிதியறிக்கை பொது கால்நடை பராமரிப்பு நிதி அறிவிப்பில் வெளியிடப்பட்டது. 

பீகார் விலங்கு அறிவியல் பல்கலைக்கழக சட்டம், 2016 மூலம் 2016ஆம் ஆண்டில் இந்த பல்கலைக்கழகம் நிறுவப்பட்டது. இது தொடர்பாக ஆகத்து 2016இல் ஒரு சட்டன் பீகார் சட்டப் பேரவையில் நிறைவேற்றப்படு அந்த மாதத்தின் பிற்பகுதியில் அறிவிக்கப்பட்டது. பீகார் வேளாண் பல்கலைக்கழகத்திலிருந்து பீகார் கால்நடை மருத்துவக் கல்லூரி மற்றும் சஞ்சய் காந்தி பால் தொழில்நுட்ப நிறுவனம் ஆகிய இரண்டு கல்லூரிகளையும், பீகார் வேளாண் பல்கலைக்கழகம் மற்றும் இராஜேந்திர வேளாண் பல்கலைக்கழகத்திலிருந்து மாற்றப்பட்ட ஆறு நிறுவனங்களையும் இந்த பல்கலைக்கழகம் ஆட்சியின் கீழ் கொண்டுவந்து புதிதாக இப்பல்கலைக்கழகம் உருவாக்கப்பட்டது. கிசான்கஞ்சில் மீன்வளக் கல்லூரி என்ற கூடுதல் கல்லூரியும் நிறுவப்படது. கல்லூரி அதிகாரப்பூர்வமாக இரண்டு ஆண்டுகளுக்குப் பிறகு, மே 2018இல் அங்கீகரிக்கப்பட்டு ஆகத்து 2018இல் நிறுவப்பட்டது. பீகாரில் நிறுவப்பட்ட நான்கு மாநில பல்கலைக்கழகங்களில் ஒன்றான இதில், இராமேசுவர் சிங், முதல் துணைவேந்தராக நியமனம் செய்யப்பட்டதன் மூலம் பல்கலைக்கழகம் சூன் 2017இல் செயல்படத் தொடங்கியது.

## கல்வி
கால்நடை அறிவியல் மற்றும் கால்நடை பராமரிப்பு, பால் தொழில்நுட்பம் மற்றும் மீன்வள மேலாண்மை ஆகிய மூன்று துறைகளில் இளநிலை, முதுநிலை, முனைவர் மற்றும் பட்டயப்படிப்புகளை இப்பல்கலைக்கழகம் வழங்குகிறது.

## உறுப்புக் கல்லூரிகள்
பல்கலைக்கழகத்தில் மூன்று உறுப்புக் கல்லூரிகள் உள்ளன.
* பீகார் கால்நடை மருத்துவக் கல்லூரி
* மீன்வளக் கல்லூரி, கிசன்கஞ்ச்
* சஞ்சய் காந்தி பால் தொழில்நுட்ப நிறுவனம்

இது ஆறு பிற நிறுவனங்களும் பல்கலைக்கழகத்தின் ஆளுமையின் கீழ் உள்ளன.

* மத்திய கோழி பண்ணை, பாட்னா
* அயல்நாட்டு கால்நடை வளர்ப்பு பண்ணை, பாட்னா
* அரசு எருமைப் பண்ணை, சிபயா (கோபால்கஞ்ச்)
* அரசு கால்நடைப் பண்ணை, கயா
* அரசு ஆடு வளர்ப்பு பண்ணை, பூர்ணியா
* விலங்கு சுகாதாரம் மற்றும் உற்பத்தி நிறுவனம், பாட்னா

## மேலும் காண்க
* இந்திய வேளாண் பல்கலைக்கழகங்கள் பட்டியல்

## மேற்கோள்கள்

## வெளி இணைப்புகள்
*

பகுப்பு:இந்திய வேளாண்மைப் பல்கலைக்கழகங்கள்
பகுப்பு:பீகாரில் கல்வி
பீகார் பொறியியல் பல்கலைக்கழகம்

**பீகார் பொறியியல் பல்கலைக்கழகம்** (*Bihar Engineering University*) இந்தியாவின் பீகார் மாநிலத்தின் பாட்னாவில் உள்ள பொறியியல் கல்விக்கான மாநில பல்கலைக்கழகம் ஆகும். இது பீகார் அரசாங்கத்தால் நிறுவப்பட்டது. முன்னதாக, பொறியியல் மற்றும் தொழில்நுட்பத்தில் முறையான, சீரான கற்பித்தல், பயிற்சி மற்றும் ஆராய்ச்சியை உறுதி செய்யும் நோக்கத்துடன் பீகாரில் உள்ள வழக்கமான பல்கலைக்கழகங்களுடன் இணைக்கப்பட்டிருந்த அரசு மற்றும்/அல்லது அறக்கட்டளை அல்லது சங்கத்தால் அமைக்கப்பட்டுள்ள அனைத்து பொறியியல் கல்லூரிகள் மற்றும் நிறுவனங்களை இணைக்க பீகார் பொறியியல் பல்கலைக்கழக சட்டம் 2021 (2021 இன் பீகார் சட்டம் 20) இயற்றப்பட்டு, ஆகத்து 9 முதல் நடைமுறைக்கு வந்தது.

நிதீஷ் குமார் இதன் முதல் வேந்தராக உள்ளார். இப்பல்கலைக்கழகத்தை நிறுவுவதற்கான முன்மொழிவு 2021இல் இறுதி செய்யப்பட்டது. பாட்னாவின் மிதாப்பூரில் உள்ள ஆரியபட்டா அறிவு பல்கலைக்கழக வளாகத்திலிருந்து பீகார் பொறியியல் பல்கலைக்கழகம் செயல்படத் தொடங்கும் என்று 2022ஆம் ஆண்டில் அரசாங்கம் அறிவித்தது. மார்ச் 2023இல், பீகாரில் உள்ள அனைத்து பொறியியல் கல்லூரிகளும் இப்பல்கலைக்கழகத்தின் இணைக்கப்பட்டன.

## இணைப்புக் கல்லூரி
* * இணைக்கப்பட்ட கல்லூரிகளின் பட்டியல்

## மேற்கோள்கள்

பகுப்பு:பீகாரில் கல்வி
வந்தன்பிராண்டைட்டு

**வந்தன்பிராண்டைட்டு** (*Vandenbrandeite*) என்பது  Cu(UO2)(OH)4என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பெல்சிய நாட்டுப் புவியியலாளர் பியர் வான் டென் பிராண்டே என்பவரின் பெயரால் இக்கனிமம் பெயரிடப்பட்டது. அவர் ஒரு தாதுப் படிவை கண்டுபிடித்தார். இது 1932 ஆம் ஆண்டில் பெயரிடப்பட்டது, அன்றிலிருந்து இது ஒரு செல்லுபடியாகும் கனிமமாக இருந்து வருகிறது.

பன்னாட்டு கனிமவியல் சங்கம் வந்தன்பிராண்டைட்டு கனிமத்தை Vbdஎன்ற குறியீட்டால் அடையாளப்படுத்துகிறது.

## பண்புகள்
வந்தன்பிராண்டைட்டு கனிமம்  அரை மில்லிமீட்டர் வரை நுண்படிகங்களில் வளரும். இது வட்டமானதாகவோ அல்லது மெல்லிய மரப்பட்டை போன்றதாகவோ இருக்கும். படிகங்கள் {001} அளவில்  தட்டையானவை. இணையான திரட்டுகளில், மெல்லிய அடுக்குகளாக செதில் வடிவத்தில் வளர்கிறது. இது தட்டையான வடிவத்தில் உள்ளது, அதாவது ஒரு திசையில் இதன் பரிமாணங்கள் பலவீனமாக உள்ளன. இது ஒரு பல்வண்ணக்  கனிமம். தாது காணப்படும் அச்சைப் பொறுத்து, ஒளியியல் நிகழ்வுக்கு உட்பட்டு இதன் நிறம் மாறுகிறது. எக்சு-அச்சில் நீல-பச்சை நிறமாகவும், ஒய்-அச்சில் மஞ்சள்-பச்சை நிறமாகவும் தோன்றும். நீர் மற்றும் ஐதரசன் பெராக்சைடு இரண்டின் முன்னிலையிலும் இக்கனிமம் மிகவும் நிலைத்தன்மை கொண்டது. வந்தன்பிராண்டைட்டு அதிக கதிரியக்கத்தன்மை கொண்டதாக இருப்பதால், பொதுவாக மற்ற கதிரியக்க தாதுக்களுடன் நெருக்கமாக தொடர்பு கொண்டுடிருக்கும். இதன் கதிரியக்க பண்புகளுக்கு கனிமத்தில் உள்ள அதன் கலவை காரணமாகும். கனிமத்தின் இயைபு 59.27% ​​யுரேனியத்தால் ஆனது. யுரேனியம் இந்தக் கனிமத்தின் முக்கிய அங்கமாகும். வந்தன்பிராண்டைட்டு 4,352,567.33 என்ற  காமா கதிர் அமெரிக்க பெட்ரோலிய நிறுவன அலகுகள் அளவை கொண்டுள்ள  இதன் செறிவு அளவு 229.75 ஆகும். ஆக்சிசன் (23.9%), தாமிரம் (15.82%) மற்றும் ஐதரசன் (1%) ஆகியவை வான்டன்பிரான்டைட்டில் உள்ள பிற வேதியியல் தனிமங்களாகும். கதிரியக்கமாக இருந்தாலும், இந்த கனிமம் ஒளிரும் தன்மை இல்லாமல் இரண்டாம் நிலை கனிமமாக அறியப்படுகிறது.

## மேற்கோள்கள்

பகுப்பு:யுரேனியம் கனிமங்கள்
பகுப்பு:செப்புக் கனிமங்கள்
பகுப்பு:முச்சரிவச்சுக் கனிமங்கள்
குரு (பக்கவழி நெறிப்படுத்தல்)

**குரு** என்பது, கீழுள்ளவற்றில் ஒன்றைக் குறிப்பிடலாம்.

## முறைமை
* குரு -  ஆசான்; ஆசிரியர்; வழிகாட்டி
* குரு பூர்ணிமா - குரு வழிபாட்டு நாள்; ஆசானை வணங்கும் நாள்.
* குருகுலம் - கல்வி கற்கும் பண்டைய முறை
* குரு தட்சணை - ஆசானுக்குத் தரும் ஊதியம்
* குரு பரம்பரை - ஒரு குறிப்பிட்ட ஆசானிடம் கற்றவர் பரம்பரையைக் குறிக்கிறது.
* குருதேசம் - பண்டைய இந்திய நாடெனக் கருதப்படும் கூட்டமைப்பு
* தாளம் (இசை)#தாள உறுப்புக்கள் -  தாள உறுப்புகளில் ஒன்று.

## சமயம்
* குரு (கத்தோலிக்கம்) - இயேசுவின் பணிக்குருத்துவத்தை தொடர்ந்து ஆற்றும் ஊழியர்கள்.
* குரு நானக் - சீக்கியர்களின் சமய நிறுவனர்
* குரு அமர் தாஸ் - சீக்கிய தத்துவஞானி
* குரு அர்கோவிந்த் - சீக்கிய சம ஆசான்
* குரு அர்ஜன் - சீக்கிய சமய ஆசான்
* குரு அர் கிருசன் - சீக்கிய சமய ஆசான்
* குரு அங்கது தேவ் - சீக்கிய சமய ஆசான்

## திரைப்படம்
* குரு (1980 திரைப்படம்) - தமிழ் திரைப்படம்
* குரு (2007 திரைப்படம்) - இந்தி, தமிழ், தெலுங்கு திரைப்படம்

## தனிநபர்
* குரு அரவிந்தன் - எழுத்தாளர்
* மன்னர் குரு - அத்தினாபுர அரசர்

## கல்வி
* குரு அங்கத் தேவ் கால்நடை மருத்துவம், விலங்கு அறிவியல் பல்கலைக்கழகம்
தாமோதர் ராவத்

**தாமோதர் ராவத்** (*Damodar Rawat*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் ஜமூய் மாவட்டம் ஜாஜா நகரைச் சேர்ந்தவர். மாதேபுர பூபேந்திர நாராயண் மண்டல் பல்கலைக்கழகத்தில் 1993ஆம் ஆண்டு முதுகலைப் பட்டம் பெற்றுள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் ஜாஜா சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

முன்னதாக இவர் 2000ஆம் ஆண்டு சமதா கட்சியின் வேட்பாளராகவும், 2005, 2010, 2020ஆம் ஆண்டுகளில் நடைபெற்ற தேர்தல்களில் ஜாஜா சட்டமன்றத் தொகுதியிலிருந்து ஐக்கிய ஜனதா தள வேட்பாளராகப் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டுள்ளார்.
 
## தேர்தல் செயல்பாடு
### 2025

(Detailed Results at:
https://results.eci.gov.in/ResultAcGenNov2025/ConstituencywiseS04242.htm)

### 2020

## மேற்கோள்கள்

பகுப்பு:பீகார் சட்டமன்ற உறுப்பினர்கள்
பகுப்பு:ஐக்கிய ஜனதா தளம் அரசியல்வாதிகள்
தோஜ்

**தோஜ்**, (*Dhoj*), இந்தியாவின் அரியானா மாநிலத்தில் உள்ள பரிதாபாத் மாவட்டம், பரிதாபாத் வருவாய் வட்டத்தில் அமைந்த கிராம ஊராட்சி ஆகும். தோஜ் கிராமம், மாவட்டத் தலைமையிடமான பரிதாபாத்திற்கு தென்மேற்கே 18.4 கிலோமீட்டர் தொலைவில் உள்ளது. தோஜ் கிராமத்தில் 75 ஏக்கர் பரப்பளவில் அல்-ஃபலா பல்கலைக்கழகம் உள்ளது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  1012 எக்டேர் பரப்பளவும், 2046 குடியிருப்புகளும் கொண்ட தோஜ் கிராமத்தின்  மக்கள் தொகை  14,297 ஆகும். அதில் 7578 ஆண்கள் மற்றும் 6719 பெண்கள் உள்ளனர்.  மக்கள் தொகையில் 6 வயதிற்குட்பட்ட குழந்தைகள் 23.82% வீதம் உள்ளனர்.  பாலின விகிதம் 1000 ஆண்களுக்கு  887 பெண்கள் வீதம் உள்ளனர். சராசரி எழுத்தறிவு  46.59% ஆக  உள்ளது. பட்டியல் சமூகத்தவர்கள் மற்றும் பட்டியல் பழங்குடிகள் முறையே  232 மற்றும் 0 ஆக உள்ளனர்.
## கல்வி
* அல்-ஃபலா பல்கலைக்கழகம் 
## மேற்கோள்கள்

பகுப்பு:பரிதாபாது மாவட்டம்
பகுப்பு:அரியானா மாநிலத்திலுள்ள ஊர்களும் நகரங்களும்
கே. பி. விசுவநாதன்

**கே. பி. விசுவநாதன்** (*K. P. Viswanathan*) இந்தியாவைச் சேர்ந்த ஓர் அரசியல்வாதியாவார். 1940 ஆம் ஆண்டு ஏப்ரல் மாதம் 22 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இவர் கேரள அரசியலில் இயங்கினார். 

## ஆரம்பகால வாழ்க்கை
கே. பி. விசுவநாதன் 1940 ஆம் ஆண்டு ஏப்ரல் 22 ஆம் தேதி குன்னங்குளத்தில் கல்லையில் பங்கன் மற்றும் பருக்குட்டி ஆகியோருக்கு மகனாகப் பிறந்தார். திருச்சூரில் உள்ள கேரள வர்மா கல்லூரி மற்றும் எர்ணாகுளம் அரசு சட்டக் கல்லூரியில் பட்டம் பெற்றார். பின்னர் வழக்கறிஞராகப் பணியாற்றினார்.

## தொழில்
விசுவநாதன் இந்திய இளைஞர் காங்கிரசுடன் இணைந்திருந்தார். 1967 ஆம் ஆண்டு முதல் 1970 ஆம் ஆண்டு வரை இளைஞர் காங்கிரசின் திருச்சூர் மாவட்டத் தலைவராகப் பணியாற்றினார். 1977, 1980, மற்றும் 1987 ஆம் ஆண்டுகளில் நடைபெற்ற கேரள சட்டமன்றத் தேர்தல்களில் இந்திய தேசிய காங்கிரசு கட்சியின் சார்பாக குன்னங்குளம் தொகுதியை பிரதிநிதித்துவப்படுத்தி தேர்தலில் போட்டியிட்டு வெற்றி பெற்றார். 1987, 1991, 1996, மற்றும் 2001 ஆம் ஆண்டுகளில், கொடகராவின் பிரதிநிதியாக கேரள சட்டமன்றத்திற்குத் திரும்பினார். 2006 மற்றும் 2011 ஆம் ஆண்டுகளில் கொடகர தொகுதியையும் இவர்  சி. ரவீந்திரநாத்திடம் போட்டியிட்டு தோல்வியடைந்தார். விசுவநாதன் கேரள அரசாங்கத்தில் இரண்டு முறை வனம் மற்றும் வனவிலங்கு அமைச்சராகப் பணியாற்றினார். 1991 மற்றும் 1994 ஆம் ஆண்டுகளுக்கு இடையில் நான்காவது கருணாகரன் அமைச்சரவையிலும், 2004 முதல் 2005 வரை முதல் உம்மன் சாண்டி அமைச்சரவையிலும் பணியாற்றினார். 2011 ஆம் ஆண்டு அடைந்த தேர்தல் தோல்வியைத் தொடர்ந்து, விசுவநாதன் அரசியலில் இருந்து ஓய்வு பெற்றார். 

விசுவநாதன் 2023 ஆம் ஆண்டு திசம்பர் மாதம் 15 ஆம் தேதியன்று  தனது 83 வயதில் திருச்சூரில் இறந்தார். மனைவி லலிதா மற்றும் சஞ்சித், ரஞ்சித் என்ற இரண்டு மகன்களை கொண்டது இவரது குடும்பமாகும். 

## மேற்கோள்கள்

பகுப்பு:1940 பிறப்புகள்
பகுப்பு:2023 இறப்புகள்
பகுப்பு:கேரளத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:கேரள சட்டமன்ற உறுப்பினர்கள்
ஓக்லா

**ஓக்லா** (*Okhla*) (*Old Canal Housing and Land Authority* என்பதன் சுருக்கப் பெயராகும்).புது தில்லிக்கு தென்கிழக்கே 12.9 கிலோமீட்டர் தொலைவில் அமைந்த ஓக்லா நகர்புற பகுதி தென்கிழக்கு தில்லி மாவட்டத்தில் உள்ளது. ஒக்லா நகர்புற பகுதி, உத்தரப் பிரதேசத்தின் எல்லை அருகே உள்ளது. இதனருகே 15.4 கிலோமீட்டர் தொலைவில் தொழில் நகரமான நொய்டா (**N**ew **O**khla **I**ndustrial **D**evelopment **A**uthority என்பதன் சுருக்கமே Noida என்பதாகும்) உள்ளது. ஓக்லா சட்டமன்றத் தொகுதியில் யமுனை ஆற்றின் கரையில் ஓக்லா நகர்ப்பகுதி உள்ளது.
## கல்வி & தொழில்
* ஜாமியா மில்லியா இஸ்லாமியா, ஓக்லா 
* தேசிய சிறு தொழில்கள் கார்ப்பரேசன் (NSIC)
* இந்திரப்பிரஸ்தா தகவல் தொழில்நுட்ப நிறுவனம் (IIITD)
* ஓக்லா தொடருந்து நிலையம்
## அருகமைந்த நகர்புறப் பகுதிகள்
கிழக்கு கைலாஷ், நியூ பிரண்ட்ஸ் காலனி, கல்காஜி, அபுல் பசல் குடியிருப்பு, சுக்தேவ் விகார், கிரேட்டர் கைலாஷ், கோவிந்தப்பூர், சீனிவாஸ்புரி, துக்ளாபாத், சரிதா விகார், சாகீன் பாக், ஜெய்த்பூர், பதர்பூர், சாகீர் நகர், ஓக்லா விகார், கப்பர் மன்சில் விகார், ஹாஜி காலனி மற்றும் ஈஸ்வர் காலனி

## மருத்துவம்
* இந்திரப்பிரஸ்தா அப்போலோ மருத்துவமனை
* அல்-ஷிபா மருத்துவமனை
* கிரிப்ஸ் மருத்துவமனை
* போர்ட்டீஸ் மருத்துவமனை
## மேற்கோள்கள்

## மேலும் படிக்க
* 

பகுப்பு:தில்லி சுற்றுப் பகுதிகள்
பகுப்பு:தென்கிழக்கு தில்லி மாவட்டம்
பீகார் சுகாதார அறிவியல் பல்கலைக்கழகம்

**பீகார் சுகாதார அறிவியல் பல்கலைக்கழகம்** (*Bihar University of Health Sciences*), என்பது இந்தியாவில் பீகார் மாநிலத்தில் பாட்னாவில், பீகார் சுகாதார அறிவியல் பல்கலைக்கழகச் சட்டம் 2021 (பீகார் சட்டம் 19/2021) மூலம் , பீகார் அரசாங்கத்தால் சூலை 1, 2022-ல் நிறுவப்பட்ட மருத்துவ அறிவியல் பல்கலைக்கழக்ம் ஆகும். நவீன மற்றும் இந்திய மருத்துவ முறைகளில் முறையான, சீரான பயிற்றுவிப்பு, கற்பித்தல், பயிற்சி மற்றும் ஆராய்ச்சியை உறுதி செய்யும் நோக்கத்துடன், பீகாரில் உள்ள பொதுப் பல்கலைக்கழகங்களுடன் முன்னர் இணைக்கப்பட்ட அனைத்து சுகாதார அறிவியல் கல்லூரிகள், மருத்துவக் கல்லூரிகள், நிறுவனங்களையும் இணைக்க இந்த பல்கலைக்கழகம் உருவாக்கப்பட்டது.

## நிர்வாகம்
### ஆளுகை
பீகார் முதலமைச்சர் பீகார் சுகாதார அறிவியல் பல்கலைக்கழகத்தின் வேந்தராக உள்ளார். இப்பல்கலைக்கழகத்தின் முதல் துணைவேந்தராக மருத்துவர் சுரேந்திர நாத் சின்கா நியமிக்கப்பட்டதன் மூலம் இந்த பல்கலைக்கழகம் செயல்பட்ட தொடங்கியது.

### இணைப்புகள்
பீகார் சுகாதார அறிவியல் பல்கலைக்கழகம் ஒரு இணைப்புப் பல்கலைக்கழகம் மற்றும் பீகார் மாநிலம் முழுவதும் உள்ள அனைத்து மருத்துவம், செவிலியர், துணை மருத்துவக் கல்லூரிகளின் மீது அதிகார வரம்பைக் கொண்டுள்ளது.

## அரசு மருத்துவக் கல்லூரிகள்

## தனியார் மருத்துவக் கல்லூரிகள்

## செவிலியர் கல்லூரிகள்

## மருந்தியல் கல்லூரிகள்

## இணைப்புக் கல்லூரி
*http://buhs.ac.in/WP/BHUEDU/Affiliated_Colleges.aspx

## மேற்கோள்கள்

பகுப்பு:பீகாரில் கல்வி
வாழூர் சோமன்

**வாழூர் சோமன்** (*Vazhoor Soman*) இந்தியாவைச் சேர்ந்த ஓர் அரசியல்வாதியாவார். 1952 ஆம் ஆண்டு செப்டம்பர் மாதம் 14 ஆம் தேதியன்று இவர் பிறந்தார். இந்தியப் பொதுவுடைமைக் கட்சி கட்சியின் உறுப்பினராக இவர் கேரள அரசியலில் இயங்கினார். பீர்மேடு சட்டமன்றத் தொகுதியிலிருந்து தேர்ந்தெடுக்கப்பட்டு கேரள சட்டமன்றத்தில் சட்டமன்ற உறுப்பினராக இருந்தார். 

## ஆரம்பகால வாழ்க்கை
சோமன் அகில இந்திய மாணவர் கூட்டமைப்பு மூலம் அரசியலுக்கு வந்தார். 2005 ஆம் ஆண்டு முதல் 2010 ஆம் ஆண்டு வரை இடுக்கி மாவட்ட பஞ்சாயத்து நல நிலைக்குழுத் தலைவராகவும், பின்னர் 2016 ஆம் ஆண்டு  முதல் 2021 ஆம் ஆண்டு வரை கேரள மாநில கிடங்குக் கழகத் தலைவராகவும் பல குறிப்பிடத்தக்க பதவிகளை வகித்தார்.

## தொழில்
முதல் முறையாக சட்டமன்ற உறுப்பினரான இவர், 2021 ஆம் ஆண்டு நடைபெற்ற தேர்தலில் இந்திய தேசிய காங்கிரசின் சிரியாக் தாமசை தோற்கடித்து கேரள சட்டமன்றத்திற்கு தேர்ந்தெடுக்கப்பட்டார். அவர் அகில இந்திய தொழிற்சங்க காங்கிரசின் மாநில துணைத் தலைவராகவும் அதன் தேசிய மன்ற  உறுப்பினராகவும் பணியாற்றி வந்தார். முன்னாள் இந்தியப் பொதுவுடைமைக் கட்சியின் மாநில செயலாளர் கனம் இராசேந்திரனுக்கு நெருக்கமானவராக அறியப்பட்ட சோமன், கேரள மாநில அரசியலில் ஒரு தொழிற்சங்கவாதியாக தீவிரமாக செயல்பட்டு வருகிறார்.

## தனிப்பட்ட வாழ்க்கை
வாழூர் சோமன், கோட்டயத்தில் உள்ள வாழூரில் குஞ்ஞுப்பப்பன் மற்றும் பார்வதி தம்பதியினருக்கு 1952 ஆம் ஆண்டு செப்டம்பர் மாதம் 14 ஆம் தேதியன்று பிறந்தார். அவருக்கு பிந்து சோமன் என்ற மனைவியும், வழக்கறிஞர் சோபின் சோமன் மற்றும் வழக்கறிஞர் சோபித் சோமன் என்ற குழந்தைகளும் உள்ளனர்.

திருவனந்தபுரம், பிடிபி நகரில் இடுக்கி மாவட்ட அளவிலான வருவாய்த் துறை கூட்டத்தில் கலந்து கொண்டு திரும்பிக் கொண்டிருந்தபோது, ​​2025 ஆம் ஆண்டு ஆகத்து மாதம் 21 ஆம் தேதியன்று சோமனுக்கு மாரடைப்பு ஏற்பட்டது. உடனடியாக சாசுத்தாமங்கலத்தில் உள்ள சிறீ ராமகிருட்டிணா ஆசிரம மருத்துவமனைக்கு கொண்டு செல்லப்பட்டார். அங்கு இவர் இறந்துவிட்டதாக அறிவிக்கப்பட்டது. அப்போது சோமனுக்கு வயது 72 ஆகும்.

## மேற்கோள்கள்

பகுப்பு:1952 பிறப்புகள்
பகுப்பு:2025 இறப்புகள்
பகுப்பு:கேரள சட்டமன்ற உறுப்பினர்கள்
பகுப்பு:இந்தியப் பொதுவுடைமைக் கட்சி அரசியல்வாதிகள்
விஜய் பிரகாசு

**விஜய் பிரகாசு** (*Vijay Prakash*) என்று அழைக்கப்படும் **விஜய் பிரகாசு சிங்** என்பவர் இந்திய இரைப்பை குடல் நிபுணரும் பீகாரின் பாட்னா மருத்துவக் கல்லூரி இரைப்பை குடலை துறைத் தலைவரும் ஆவார். இவருக்கு 2003ஆம் ஆண்டில் இந்திய அரசால் நான்காவது மிக உயர்ந்த இந்தியக் குடிமகன் விருதான பத்மஸ்ரீ விருது வழங்கப்பட்டது. பீகார் மாநிலத்திலிருந்து இந்த விருதைப் பெற்ற 7ஆவது மருத்துவரும் இவரே ஆவார்.

## வாழ்க்கை
பிரகாசு பீகார் மாநிலத்தின் தென்கிழக்கில் உள்ள பாங்கா மாவட்டத்தில் பிறந்தார். இரைப்பை குடல் துறையினை மருத்துவக் கல்லூரி, இந்திரா காந்தி மருத்துவ அறிவியல் நிறுவனத்தில் நிறுவப்படுவதற்குப் பங்களித்ததாகக் கூறப்படுகிறது. இவர் பிக் மருத்துவமனையின் இரைப்பை குடல் நிறுவனத்தில் தலைமை நிபுணராகவும் மருத்துவ இயக்குநராகவும் உள்ளார். இவர் இந்திய மருத்துவக் குழுவின் நிர்வாகக் குழுவில் உறுப்பினராகவும், இந்திய இரைப்பை குடல் சங்கத்தின் உறுப்பினராகவும் உள்ளார். சக மதிப்பாய்வு செய்யப்பட்ட மருத்துவ ஆய்வு இதழ்களில் பல மருத்துவ ஆராய்ச்சிக் கட்டுரைகளை வெளியிட்டுள்ளார்.

இவர் கல்லீரல் அழற்சி, மது அல்லாத கொழுப்பு கல்லீரல் அழற்சி குறித்துச் சொற்பொழிவாற்றியுள்ளார்.

## விருதுகள்

* பத்மசிறீ (2003) இந்திய அரசு
* 2018-இல் அவுட்லுக் "பீகாரின் அடையாளங்கள்"

## மேற்கோள்கள்

## வெளி இணைப்புகள்
* Big Apollo Spectra Hospitals Doctor biography

பகுப்பு:பத்மசிறீ விருது பெற்ற மருத்துவத்துறையினர்
அகலக்குன்னம்

**அகலக்குன்னம்** (*Akalakunnam*) என்பது இந்தியாவின் கேரள மாநிலத்தில் உள்ள கோட்டயம் மாவட்டத்தில் இருக்கும் ஒரு கிராமம் ஆகும்.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி அகலக்குன்னம் கிராமத்தில் மொத்தம் 3,712 குடும்பங்கள் வசித்தன. இக்குடும்பங்களில் வாழ்ந்த மொத்த மக்கள் தொகை 15,082 ஆக இருந்தது. இதில் 7,379 ஆண்களும் 7,703 பெண்களும் இருந்தனர். 

அகலகுன்னம் கிராமத்தில் 0-6 வயதுடைய குழந்தைகள் 1,166 பேர் இருந்தனர். இது கிராமத்தின் மொத்த மக்கள் தொகையில் 7.73% ஆகும். அகலகுன்னம் கிராமத்தின் சராசரி பாலின விகிதம் 1,044 ஆகும். இது கேரள மாநில சராசரியான 1,084 என்பதை விடக் குறைவு ஆகும். மக்கள் தொகை கணக்கெடுப்பின்படி அகலகுன்னத்திற்கான குழந்தை பாலின விகிதம் 1,060 ஆகும், இது கேரள சராசரியான 964 என்பதை விட அதிகம் ஆகும். 

கேரளாவை விட அகலகுன்னம் கிராமத்தில் கல்வியறிவு அதிகமாக இருந்தது. 2011 ஆம் ஆண்டில், அகலகுன்னம் கிராமத்தின் கல்வியறிவு விகிதம் 97.15% ஆக இருந்தது. இது கேரளாவின் 94.00% என்பதை விட அதிகமாகும். அகலகுன்னத்தில் ஆண்களின் கல்வியறிவு விகிதம் 97.65% ஆகவும், பெண்களின் கல்வியறிவு விகிதம் 96.68% ஆகவும் இருந்தது.
 
## மேற்கோள்கள்

பகுப்பு:கோட்டயம் மாவட்டத்திலுள்ள கிராமங்கள்
வாங் சிக்சு

**வாங் சிக்சு** (*Wang Shixu*) சீன நாட்டைச் சேர்ந்த ஒரு சதுரங்க வீரராவார். 2001 ஆம் ஆண்டு சீனாவின் தியாஞ்ஞின் நகரத்தில் இவர் பிறந்தார். பிடே அமைப்பு 2021  ஆம் ஆண்டில் இவருக்கு பன்னாட்டு சதுரங்க மாசுட்டர் பட்டத்தை வழங்கியது. இந்தியாவின் கோவாவில் நடைபெற்ற 2025 சதுரங்க உலகக் கோப்பை போட்டியில் விளையாடினார். சதுரங்க வட்டாரங்களில், வாங் சிக்சு என்ற மற்றொரு சீன சதுரங்க வீரர் இருப்பதால், இவர் சில நேரங்களில் "வாங் சிக்சு பி" என்று அழைக்கப்படுகிறார். 

## சதுரங்க வாழ்க்கை
2019 ஆம் ஆண்டு அக்டோபர் மாதத்தில் இவர் பெயரிடப்படாத வீரராக இருந்தபோதிலும் உலக இளையோர் சதுரங்க வாகையாளர் போட்டியில் 6ஆவது இடத்தைப் பிடித்தார். தனது முதல் கிராண்டுமாசுட்டர் விதிமுறையையும் பெற்றார்.

2021 ஆம் ஆண்டு செப்டம்பர் மாதத்தில் பிடே இணையவழி சதுரங்க ஒலிம்பியாடு போட்டியில் இவர் சீனாவுக்காக விளையாடினார். சீன அணி வெண்கலப் பதக்கத்தை வென்றது.

2025 ஆம் ஆண்டு மே மாதத்தில் இவர் சார்ச்சா மாசுட்டர்கள் போட்டியின் பி பிரிவில் விளையாடினார்.  அங்கு இவர் 6/9 புள்ளிகளுடன் 12ஆவது இடத்தைப் பிடித்தார். கிராண்ட்மாசுட்டர்  விளாடிமிர் பர்மாகினுக்கு எதிராக சமநிலை முடிவை செய்தார்.

சீன மண்டல 3.5 சீனா சதுரங்கப் போட்டியில் மூன்றாவது இடத்தைப் பிடித்ததன் மூலம் 2025 சதுரங்க உலகக் கோப்பை போட்டிக்குத் தகுதி பெற்றார். முதல் சுற்றில் கிராண்ட்மாசுட்டர் லியோன் லூக் மென்டோன்காவை வெளியேற்றியதன் மூலம் அவருக்கு ஒரு வருத்தத்தை ஏற்படுத்தினார். இருப்பினும் இரண்டாவது சுற்றில் யாகிசு கான் எர்டோக்முசால் வெளியேற்றப்பட்டார்.

## மேற்கோள்கள்

## வெளி இணைப்புகள்
*
பகுப்பு:2001 பிறப்புகள்
பகுப்பு:வாழும் மக்கள்
பகுப்பு:சீன சதுரங்க வீரர்கள்